CELEX: C2004/118/51
Language: el
Date: 2004-04-30 00:00:00
Title: Διάταξη του Δικαστηρίου (τέταρτο τμήμα) της 31ης Μαρτίου 2004 στην υπόθεση C-51/03 (αίτηση του Amtsgericht Löbau για την έκδοση προδικαστικής αποφάσεως): Nicoleta Maria Georgescu («Κανονισμός (ΕΚ) αριθ. 539/2001 — Χώρες για τις οποίες η κατάργηση της υποχρεώσεως θεωρήσεως αναστέλλεται μέχρι νεότερης αποφάσεως του Συμβουλίου — Έκταση της αναστολής — Αναρμοδιότητα του Δικαστηρίου»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/28
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 31ης Μαρτίου 2004
   στην υπόθεση C-51/03 (αίτηση του Amtsgericht Löbau για την έκδοση προδικαστικής αποφάσεως): Nicoleta Maria Georgescu (1)
   
   («Κανονισμός (ΕΚ) αριθ. 539/2001 - Χώρες για τις οποίες η κατάργηση της υποχρεώσεως θεωρήσεως αναστέλλεται μέχρι νεότερης αποφάσεως του Συμβουλίου - Έκταση της αναστολής - Αναρμοδιότητα του Δικαστηρίου»)
   (2004/C 118/51)
   Γλώσσα διαδικασίας: η γερμανική
   Στην υπόθεση C-51/03, με αντικείμενο αίτηση του Amtsgericht Löbau (Γερμανία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της ποινικής δίκης που εκκρεμεί ενώπιον του αιτούντος δικαστηρίου κατά Nicoleta Maria Georgescu, η έκδοση προδικαστικής αποφάσεως ως προς την ερμηνεία του κανονισμού (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (EE L 81, σ. 1), το Δικαστήριο (τέταρτο τμήμα), συγκείμενο από τους J. N. Cunha Rodrigues (εισηγητή), πρόεδρο τμήματος, J.-P. Puissochet και F. Macken, δικαστές, γενική εισαγγελέας: C. Stix-Hackl, γραμματέας: R. Grass, εξέδωσε στις 31 Μαρτίου 2004 διάταξη με το εξής διατακτικό:
   Το Δικαστήριο των Ευρωπαϊκών Κοινοτήτων είναι προδήλως αναρμόδιο να απαντήσει στο προδικαστικό ερώτημα που υπέβαλε το Amtsgericht Löbau (Γερμανία) με διάταξη της 21ης Οκτωβρίου 2002.
   
      (1)  ΕΕ C 112 της 10.5.2003.